ตั้งแต่วันที่ 21/7 - 24/7 ได้มีการกินยาเลื่อนประจำเดือนค่ะ และมีพสพช่วงบ่ายวันที่ 24/7 ฝ่ายชายไม่แน่ใจว่าเสร็จกิจมั้ยถึงกินยาคุมฉุกเฉินไปค่ะ (ใช้ถุงยางค่ะ) และหลังจากนั้น ประจำเดือนก็มาวันที่ 28/7-31/7 ค่ะ มาปกติ และเมื่อ วันที่ 7/8 ก็มีพสพอีกครั้ง ไม่แน่ใจว่าถุงยางแตกหรือไม่ จึงกินยาคุมฉุกเฉินไปค่ะ แต่มีการกินยาเม็ดที่2 เร็วกว่า12ชม. จึงไม่แน่ใจว่าจะมีผลกระทบอะไรมั้ย และหลังจากนั้น วันที่ 12/8-15/8 มีเลือดออกมาค่ะ ปริมาณใกล้เคียงกับประจำเดือนมาก จึงไม่แน่ใจว่าใช่ผลข้างเคียงจากการกินยาคุมฉุกเฉินกรือไม่ และตอนนี้ เมื่อวันที่ 6/9 จนถึงจนตอนนี้มีเลือดออกมาค่ะ คาดว่าอาจจะเป็นประจำเดือนหรือป่าว แต่น้อยกว่าปกติมากค่ะ ไม่เหมือนที่เคยเป็น แต่ตั้งแต่วันที่10 ของเดือนที่แล้วจนถึง วันที่ 7 เดือนนี้ ได้ซื้อที่ตรวจครรภ์มาตรวจอยู่ตลอดค่ะ และขึ้นขีดเดียวตลอด และนับตั้งแต่ที่มีพสพ.ครั้งล่าสุดจนถึงวันนี้ก็เดือนกว่าแล้วค่ะ แต่ก็ยังไม่มั่นใจเพราะประจำเดือนมาน้อยค่ะ อยากทราบว่าแบบนี้ผลค่อนข้างชัวร์หรือยังคะ
สวัสดีค่ะ การมีประจำเดือนมาคลาดเคลื่อนร่วมกับมีเลือดออกผิดปกติทางช่องคลอดอาจเป็นผลข้างเคียงจากการใช้ยาคุมฉุกเฉินได้ ยิ่งถ้าใช้หลายๆครั้งซ้ำกันดังกล่าวมา ก็มีโอกาสที่จะเป็นมากขึ้นแนะนำสังเกตเลือดที่ออก หากออกมากไม่หยุด มีปวดหน่วงท้องน้อยมากร่วมด้วย ควรไปพบสูตินรีแพทย์ หากประจำเดือนมาช้ากว่า 35 วันนับจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น โดยชุดตรวจการตั้งครรภ์ให้ผลบวกได้ 10-14 วันหลังมีการปฏิสนธิ หากผ่านมาเป็นเดือนแล้วยังให้ผลลบ ก็อาจจะไม่มีการตั้งครรภ์ และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก